《秋日有怀》
明代·余玉馨

朝露摧百草，秋光忽元暮。黄花缀短篱，红叶辞高树。

西风飒然来，萧条及庭户。疏枝寒蝉咽，晴宵征雁度。

对兹万感生，幽意无人诉。关山阻且长，惆怅天涯路。

思之不可见，延伫劳心愫。

作者简介：余玉馨，字芳馨。顺德人。明武宗正德十六年（一五二一）进士、瓯宁知县余经之女，举人许炯之妻。著有《箧中集》十卷。事见清温汝能《粤东诗海》卷九六。